Кинесиката е най-изследвания вид невербална комуникация в реториката от самото й възникване като наука. Занимава се с лицево изражение, поглед, жест, поза. Чрез нея се реализират всички функции на невербалната комуникация. Допринася силно за манипулативността и аргументативността на ораторското въздействие и в същото време по изтичания от този вид невербална информация в най-висока степен се установяват лъжата и скриването. Има огромна роля за емоционалността на въздействието. Именно благодарение на предимно кинесичната обратна връзка монологът се определя като „скрита форма на диалогична реч” от някои автори.

Лицево изражение - Огромно значение за формирането на първо впечатление. То е най-изразителната част от тялото на оратора. Изключителната изразителност на лицето позволява да се отразят различни емоции и комбинации между тях. Добавя и отнема информация към предадения по вербален път текст.

\*\*\*\* За анализа на лицевото изражение е създадена методиката FAST ( Facial Affect Scoring Technique). Според нея лицето се разделя на три зони – горна (вежди и чело), средна (очи и клепачи) и долна ( бузи, нос, брада и уста). Изследва се изявата на основните емоции : радост, учудване,печал, гняв, страх и комбинации между всички тях. Това се прави с цел свързване на емоцията със съответната лицева зона и превръщане на движенията в своеобразен информационен код. Успешно мжое да се използва за оценка на видеозаписи, филмови и синмкови материали. Съществува детайлизирана методика ФАСТ, както и теория, че емоцията не може да се фиксира в определена лицева зона, защото тя обхваща цялото лице. И.Сикорский във Физиогномика разглежда три аспекта на лицевото изражение, свързани с ума, чувствата и волята. Чувствата според него се отразяват на цялото лице, мускулите около очите и устата свързва с изразяване на мисъл и воля. \*\*\*\*

Несъмнено емоцията обхваща цялото лице, но само при пълна откритост на общуващите. Това обаче не е така при криене на информация, което е присъщо за реториката, въпреки че не се дължи на манипулативни намерения, не можем да очакваме спонтанна реакция.Информация можем да търсим там, където най-трудно се прикрива и симулира емоцията.

Подробности \*\*\*\*Веждите : тежките и големи вежди при мъжете са един от невербалните индикатори за високо равнище на тестостерон, което води до възприемане на личността като силна и доминираща. Могат да изразяват учудаване, интерес, агресия и т.н.

Значение се отдава и на бръчките, причинени от различното движение на веждите. Хоризонталните бръчки могат да говорят за човек ,който се учудва прекалено много. Обикновено повдигането на веждите в резултат на учудване е съпроводено с отваряне на устата и това има значение в случаите при прикриване на емоциите. Вертикални бръчки говорят за сериозно замисляне и размишления – интелектуалец. Често смеещите се хора пък имат бръчки около очите и устата си.\*\*\*\*\*

Не трябва да пренебрегваме и междукултурните различия обаче, докато за европееца повдигането на веждите е знак за учудване и интерес , за китайците – това е израз на гняв или поне на сърдене. Възможно е да взъникне разминаване на посланията. Затова е важно да се познават невербалните аспекти в изразяването на смоции и отношение, отличаващи чуждите култури от нашата.

Лицето е най-изразителния, но и най-добре контролирания източник на невербална комуникация. Чрез изражението могат да се симулират емоции. По-лесно се удава симулирането на положителни емоции и значително по-трудно на отрицателни. Усмивката е най-естествено възникващото лицево изражение и се е наложила като една универсална маска, доколкото е противоположност на всички отрицателни емоции и се използва за скриването им. Усмивката е полезна ако е искрена или изглежда такава, не само в политиката, но и в разнообразни сфери на общуването. Експериментални групи без проблем различават естествената от изкуствената усмивка. При първата се наблюдават малки бръчици по външните ъгли на очите, а втората наподобява гримаса.

2)Поглед : Понякога само очите носят информация от лицето на някои участници в диалога или на оратора в монолога. Самата промяна на формата им може да говори за изразяване на емоции.

Видове погледи съобразно ориентацията им към тялото –

а)делови – ориентиран към средата на равнобедрен триъгълник с основа очите и връх челото.

Б) социален – в аналогичен триъгълник с основа очите и връх устата

В) интимен – има за основа очите, но върхът му може да достигне до средата на гърдите и дори до долната част на корема.

Значение на количеството поглед и на примигването.